Здравейте,


След 24 часова смяна, от 08.00 часа сутринта в неделя, до 08.00 часа сутринта в понеделник, работодателя ме пуска в отпуск като го отчита за 5 работни дни и ме иска на работа в събота в 08.00 часа сутринта. Правилно ли е деня в който имам отработени 8 часа, да се брои за отпуск? В случая не трябва ли да се приложат чл. 152 и чл. 153 от КТ.




отпуск след 24 часова смяна
===========================

 

Здравейте, г-н Славов,


съгласно цитираните от Вас разпоредби – работникът или служителят има право на непрекъсната междудневна почивка, която не може да бъде по-малко от 12 часа.


Чл. 153. (1) (Изм. – ДВ, бр. 100 от 1992 г.) При петдневна работна седмица работникът или служителят има право на седмична почивка в размер на два последователни дни, от които единият е по начало в неделя. В тези случаи на работника или служителя се осигурява най-малко 48 часа непрекъсната седмична почивка.  

(2) (Изм. – ДВ, бр. 25 от 2001 г., в сила от 31.03.2001 г., изм. – ДВ, бр. 52 от 2004 г., в сила от 01.08.2004 г.) При сумирано изчисляване на работното време непрекъснатата седмична почивка е не по-малко от 36 часа.  

(3) (Нова – ДВ, бр. 52 от 2004 г., в сила от 01.08.2004 г.) При промяна на смените при сумирано изчисляване на работното време непрекъснатата седмична почивка може да бъде в по-малък размер от почивката по ал. 2, но не по-малък от 24 часа, в случаите когато действителната и техническата организация на работата в предприятието налагат това.  

(4) (Нова – ДВ, бр. 52 от 2004 г., в сила от 01.08.2004 г.) За положен извънреден труд в двата дни от седмичната почивка при подневно изчисляване на работното време работникът или служителят има право освен на увеличено заплащане на този труд и на непрекъсната почивка през следващата работна седмица в размер не по-малък от 24 часа.


Денят, в който са отработени 8 часа, не може да бъде считан за отпуск, като имате право на 48 часа непръкъсната седмична почивка. 


Поздрави,  

адв. Николина Митова  

0898 303092


